text: [{"text_idx": "#000000", "text": "5 b\u00f8kur um djarvar gentur"}, {"text_idx": "#000001", "text": "Vit elska at lesa um gentur, sum tora at ganga si\u0301nar egnu lei\u00f0ir. Hesar genturnar hava ta\u00f0 ikki alti\u0301\u00f0 so l\u00e6tt, ti\u0301 t\u00e6r eru ikki til at ste\u00f0ga, ta\u0301 t\u00e6r hava sett s\u00e6r eitthv\u00f8rt fyri. Og hetta er ikki alti\u0301\u00f0 so l\u00e6tt hja\u0301 \u00f8\u00f0rum at skilja. Ti\u0301betur lo\u0301tu t\u00e6r seg ikki ste\u00f0ga, so gentur og dreingir i\u0301 dag kunnu njo\u0301ta v\u00e6l av teirra dirvi og hugflogi\u00f0."}, {"text_idx": "#000002", "text": "Og ti\u0301betur hava vit ho\u0301pin av s\u00f8gum um djarvar gentur - eisini a\u0301 f\u00f8royskum. Ni\u00f0anfyri finnur tu\u0301 i\u0301bla\u0301stur til fimm ymiskar b\u00f8kur vi\u00f0 ho\u0301pin av dj\u00f8rvum gentum."}, {"text_idx": "#000003", "text": "Ein komandi rith\u00f8vundur bankar a\u0301 dyrnar hja\u0301 fru\u0301 Vigdi\u0301s Finnbogado\u0301ttur og bjo\u0301\u00f0ar s\u00e6r sja\u0301lvari til ein drekkamunn, ti\u0301 hon \u00e6tlar at skriva eina bo\u0301k um fyrstu kvinnuna i\u0301 heiminum, sum var\u00f0 vald til forseta. Les um hesa minnisverdu kvinnu, sum droymdi um at gerast skipari, men enda\u00f0i sum forseti."}, {"text_idx": "#000004", "text": "Bo\u0301kin ger \u00e6vinty\u0301r av ny\u0301ggjum, gevur gentum i\u0301bla\u0301stur vi\u00f0 100 s\u00f8gum um kvinnuhetjur fra\u0301 Elizabeth l til Serenu Williams. 60 listakvinnur u\u0301r \u00f8llum hera\u00f0shornum hava myndpry\u0301tt bo\u0301kina. Framu\u0301r go\u0301\u00f0 bo\u0301k, sum st\u00f8rru b\u00f8rnini kunnu lesa sja\u0301lv, og sum eisini kann l\u00e6ra tey vaksnu eitthv\u00f8rt, sum hevur ty\u0301dning fyri b\u00f8rn i\u0301 dag."}, {"text_idx": "#000005", "text": "Les eisini: Hvat lesa b\u00f8rnini i\u0301 summarfri\u0301ti\u0301\u00f0ini?"}, {"text_idx": "#000006", "text": "Handbo\u0301k fyri superhetjur (r\u00f8\u00f0 vi\u00f0 7 bo\u0301kum)"}, {"text_idx": "#000007", "text": "Lisa tri\u0301vist ikki i\u0301 ny\u0301ggja sku\u0301lanum. Nakrir dreingir happa hana, og hv\u00f8nn dag fly\u0301ggjar hon undan teimum og kro\u0301gvar seg a\u0301 bo\u0301kasavninum. Ein dagin kemur hon fram a\u0301 eina bo\u0301k, i\u00f0 er um, hvussu tu\u0301 kanst gerast superhetja vi\u00f0 teimum 101 kynstrunum, sum eru ly\u0301st i\u0301 bo\u0301kini. Kann hetta veruliga lata seg gera? Fer\u00f0mikil, spennandi og v\u00f8kur r\u00f8\u00f0 um eina li\u0301tla gentu, sum tekur ma\u0301li\u00f0 i\u0301 egnar hendur."}, {"text_idx": "#000009", "text": "Ein so sera fitt s\u00f8ga um eina gentu, sum ju\u0301st hevur fingi\u00f0 ein fi\u0301nan ommuprikkutan kjo\u0301la fra\u0301 ommuni, men helst vil sp\u00e6la vi\u00f0 dreingirnar i\u0301 tunnuflakanum. Gu\u00f0run hevur veri\u00f0 og siglt vi\u00f0 tunnuflaka, og ta\u00f0 heldur hon vera \u00f8giliga spennandi. Hon skilir als ikki, at gentur ikki kunnu da\u0301lka seg li\u0301ka v\u00e6l sum dreingir."}, {"text_idx": "#000010", "text": "Les eisini: Pa\u0301par: Lesi\u00f0 vi\u00f0 b\u00f8rnunum"}, {"text_idx": "#000011", "text": "Vit troyttast onganti\u0301\u00f0 av Pippi. I\u0301 hesi u\u0301tga\u0301vuni finnur tu\u0301 tri\u0301ggjar klassiskar myndab\u00f8kur i\u0301 einari. Her hoyrir tu\u0301 um Pippi i\u0301 trimum v\u00e6l da\u0301mdum fra\u0301s\u00f8gum - ta\u0301 i\u00f0 hon flytur u\u0301r Villingava\u0301li, ta\u0301 i\u00f0 hon roynir at finna u\u0301t av, hvat ein spunkur er, og ta\u0301 i\u00f0 hon f\u00e6r skil a\u0301 bandittunum i\u0301 Humlugar\u00f0inum a\u0301 si\u0301n heilt egna ha\u0301tt."}, {"text_idx": "#000012", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}]